Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 1332

22. A barokk hangzáskultúrája A szóbeli vizsga közép- és emelt szinten A szóbeli vizsgára a tanulók az „A” tételsorok ismeretében készülnek fel, míg a „B” tételsorok feladattípusait ismerhetik, de a konkrét kérdéseket nem. A kihúzott szóbeli tétel („A”–„B”) kidolgozására a vizsgázónak min. 30 perc felkészülési idõ áll rendelkezésére. A két felelet együttes idõtartama középszinten max. 15 perc, emelt szinten max. 20 perc.. A szóbeli vizsgán segédeszközök igénybevétele nem indokolt, a „B” tételek kidolgozásához szükséges diagramokat, kottapéldákat és ábrákat a kihúzott tételek tartalmazzák. Az alábbiakban javasolt tételsortól történõ eltérés esetén is ügyelni kell arra, hogy a tárgy célkitûzéseinek megfelelõen a fizikai- (akusztikai-elektroakusztikai), zenei- és kultúrtörténeti részek kiegyensúlyozott aránya megmaradjon. A szóbeli tételsorok tartalmi felépítése A tantárgyhoz két szóbeli tételsor tartozik. Az „A” tételek a tananyag elméleti összefoglalását tartalmazzák, témakörönként általában egy-egy tételben összevonva. A „B” tételek a napi zenei és hangtechnikai tevékenység határterületi jelenségeihez kapcsolódó kompetencia feladatok, melyek megoldásai az elméleti anyagra támaszkodnak. A két tételsor között lehetséges az „átjárhatóság”, amennyiben az „A” tételek tárgyalása is tartalmazhat napi gyakorlati kérdéseket, és a „B” tételek korrekt megválaszolása is csak az elmélet ismerete alapján lehetséges. „A” tételek 1/A. tétel: A hangkultúra története az õskortól a barokkig. (A hangszerek kialakulása, az antik színház akusztikája, a középkor, a reneszánsz és a barokk hangzásideálja. A többkórusos technika akusztikai értékelése.) 2/A. tétel: A hangkultúra története a barokktól napjainkig. (Az operaházak, a hangversenytermek, a szimfonikus zenekar létrejötte. A gépi hangkultúra története a zenélõ automatáktól napjainkig.) 3/A. tétel: A hangforrások akusztikája. (Hangmagasság, hangszínezet, tranziensek, a hangszerek sugárzási irányjellege.) 4/A. tétel: A hangterek akusztikája. (Szabadtér, zárttér, mesterséges hangterek. Hangvisszaverõdés, hangelnyelés, teremrezonanciák, utózengési idõ, diffúzitás. Hanggátlás.) 5/A. tétel: Hangversenytermek és stúdiók akusztikai tulajdonságai. (Az objektív és szubjektív értékelés lehetõségei. A budapesti hangverseny-termek és zenés színházak akusztikai értékelése.) 6/A. tétel: Mikrofonok. (A mikrofonok átalakítási elve, a mikrofonok jellemzõ tulajdonságai: érzékenység, frekvenciamenet, irányjelleg.) 7/A. tétel: Az emberi fül hallásmechanizmusa. (A fül mûködése. Irányérzékelés a vízszintes síkban.) 8/A. tétel: Sztereo hangtechnika. (A sztereózás történetének legfontosabb kísérletei és állomásai. A fejhez és lehallgató helyiséghez kötött sztereofónia összehasonlítása. A sztereó hangszórórendszer.) 9/A. tétel: Sztereo mikrofonrendszerek és a kétcsatornás technika továbbfejlesztési lehetõségei. (Mûfejes mikrofon, az XY, AB, az XY+AB rendszer, a Jecklin tárcsa és a mikrofonfüggöny. A kvadrofónia, a házimozi, a 3/2 eljárás.) 10/A. tétel: A pszichoakusztika zenei vonatkozásai. (Hallásküszöb, fájdalomküszöb, az egyenlõ hangosságszintek görbéi, a hangelfedés.) 11/A. tétel: A hang-keverõasztalok szolgáltatásai. (Erõsítés, keverés, effektusok: hangszínszabályzás, mesterséges zengetés, automatikus dinamikaszabályzás, optikai és akusztikai ellenõrzés.) 12/A. tétel: A mechanikus hangrögzítés. (A fonográf, a normál és mikrobarázdás hanglemez, a röntgenlemez és a sztereo lemeztechnika.) 13/A. tétel: A mágneses hangrögzítés. (A felvétel és lejátszás folyamata, az elõmágnesezés, a veszteségek, a zajcsökkentés. Többsávos magnetofonok.) 14/A. tétel: A digitális hangátvitel alapfogalmai. (Mintavétel, kvantálás, A/D és D/A átalakítás. A CD felépítése.) 15/A. tétel: Az orgona. (Az orgona története, fõbb típusai, az orgona és a hangtér, illetve az orgona és a hangfelvétel kapcsolata.) 16/A. tétel: Fúvós hangszerek. (A fúvósok története és az ennek során végbement változások akusztikai értékelése.) 17/A. tétel: A vonós hangszerek. (A hangszerek története és az ennek során végbement változások akusztikai értékelése.) 18/A. tétel: A billentyûs-húros hangszerek. (A klavikord, spinett, virginál, csembaló, fortepiano, zongora.) 19/A. tétel: A zenei felvételek. (A zenei felvételek szubjektív értékelése az EBU ajánlása nyomán. A zene lehetõségei a hangszóróban.) 20/A. tétel: A hang- és dokumentumjáték. (A mûfajok története, kifejezési lehetõségei.) Példák a „B” tételekre 1/B. tétel: Otthon birtokodban van egy 2×70 wattos sztereó erõsítõ, melyhez szeretnél hangszórókat vásárolni. Az üzletben a következõ teljesítményû hangszórókat kínálják: 50 watt 70 watt 80 watt A három típus azonos hangminõségi kategóriát képvisel. Melyiket választod a három közül? 2/B. tétel: Hangfelvételeid elkészítéséhez mikrofonokat vásárolsz. A kereskedõ több típust is megmutat, melyek közül kettõ is megnyeri tetszésedet. A gyártó mindkettõhöz mellékelt frekvenciamenetet, s ezek az alábbiak: (Két frekvenciamenet mellékelve.) Melyiket választod a két mikrofon közül, ha azzal elsõ sorban zenei felvételeket szeretnél készíteni? 3/B. tétel: Az alábbi ábrákon két mikrofon frekvenciamenetét látod. Melyik mikrofont választod prózai felvételek céljára? (Két frekvenciamenet mellékelve.) 4/B. tétel: Egy videófelvétel rendezõje vagy/és Beethoven 7. szimfóniájáról készítesz filmet. Dolgozd ki az alábbi partitúraoldalak képvágásait. Összesen négy kamera áll rendelkezésedre. A vágások ritmusa feleljen meg a tétel Presto hangulatának. (Három partitúraoldal mellékelve.) 5/B. tétel: Egy hordozható hangtechnikai készülékedbe telepeket vásároltál. A telepek eredeti gyári csomagolásban voltak. A készülékbe helyezve annak kijelzõje mutatta, hogy a telepek az elõírt feszültséggel rendelkeztek. Beindítás után azonban hamarosan lecsökkent a feszültség és a készülék le is állt. Mi lehet e jelenség oka, és hol követtél el hibát? 6/B. tétel: Otthoni hi-fi készülékeden CD-t hallgatsz. Egyszer csak azt tapasztalod, hogy a bal hangszóród elnémult. Hogyan próbálod megfejteni az elnémulás okát? 7/B. tétel: Kb. 5×3,5 m2-es szobádban hifi készülékeket helyezel el, sztereohallgatási célokra. Hogyan rendezed be szobádat, s hogyan helyezed el a két hangszórót? A berendezéshez rendelkezésedre áll: – két db. hangszóró az erõsítõvel, – kb. 4×1m a teljes belmagasságot kitöltõ nyitott könyvespolc, – egy ülõgarnitúra, kis asztallal, – szõnyegek, szekrények stb. tetszõleges mennyiségben és méretben. (A szoba alaprajza mellékelve.) 8/B. tétel: Egy hangversenyszervezéssel foglalkozó ügynökség tanácsadója vagy. Az alábbi zenei eseményeket hogyan helyeznéd el a rendelkezésre álló helyszíneken, ha tisztán akusztikai szempontok alapján döntenél? A zenei események: – klasszikus vonósnégyes, – reneszánsz zene tánccal, – gregorián kórus, – Haydn és Mozart-szimfóniák korabeli hangszereken, – Bach orgonamûvek, – Verdi: Requiem. A rendelkezésre álló helyszínek és közepes utózengési idõk: – kb.16.ooo m3-es hangversenyterem ( 3 sec) – kb.4.ooo m3-es hangversenyterem ( 2,2 sec) – egy kastély lovagterme (3 sec) – egy kastély díszterme (1,2 sec) – a Zeneakadémia Nagyterme (2,3 sec) – egy románkori templom (6 sec) – egy barokk templom, neobarokk orgonával (3sec) – a Vígadó nagyterme (2 sec) – a Budavárí Mátyás templom. (8 sec) 9/B. tétel: Mit jelentenek az alábbi CD-borító feliratok: ADD © 1960 Sony Music © 1991 Sony Classical Recording location:……. Producer:……….. Recording engineer:……. Remastering:…….. Digital restoration:…….. Értelmezd a következõ megjelöléseket: Disc-to Tape Transfer: Digital editing:……… 10/B. tétel: A képen látható teremben kell hangversenyt adnod. A terem akusztikai szempontból nem tervezett, és tekintettel a mûemléki környezetre, nem is korrigálható. Milyen akusztikai eredetû nehézségekkel kell megküzdened a hangverseny folyamán? Milyen zenére tartanád a legalkalmasabbnak? (Egy boltozatos födémû, kõpadozatos lovagterem képe mellékelve.) 11/B. tétel: Egy kétzongorás koncert esetén hogyan helyeznéd el a két hangszert? 12/B. tétel: Egy színházteremben kamarazenei elõadáson játszol. A terem alaprajza az alábbi: (Az alaprajz mellékelve.) 13/B. tétel: Házi használatra hi-fi készülékeket vásároltál. Elhelyezésükre egy polcon „toronyszerûen” van lehetõséged. Milyen sorrendben helyezed a készülékeket egymás fölé? A készülékek a következõk: CD-játszó, kazettás magnetofon, rádióvevõ (tuner), teljesítményerõsítõ. 14/B. tétel: Egy ismerõsödtõl hangkazettát kaptál kölcsön meghallgatásra. Lejátszásban elindítva azt tapasztalod, hogy a hang nagyon sötét, fénytelen tónusú. Hogyan keresed meg a hiba okát? 15/B. tétel: Egy kamarazenei kompozícióban a következõ hangszerek szerepelnek: – fuvola, – kürt, – cselló, – zongora. Tervezd meg a mû elõadásának pódiumültetését. 16/B. tétel: Egy kamarakórus-hangverseny helyszíneként négy templom jöhet szóba. A mellékelt alaprajzok alapján melyiket választod? (Négy alaprajz mellékelve.) 17/B. tétel: Egy kb. 4000 légköbméteres teremben, nyilvános koncerten barokk zenét szólaltatsz meg. Az együttes hangszerei: – csembaló, – cselló, – fuvola, – ének, – mûsorközlés. Hogyan kéred a helyi mûszakiaktól a hangosítás megvalósítását? 18/B. tétel: Egy CD-lejátszásakor apró pattogásokat hallasz. Hogyan állapítod meg a hiba okát? 19/B. tétel: Kb. 5x4,5m2 alapterületû szobádban surround (házimozi) rendszert telepítesz. Hogyan helyezed el a hangsugárzókat? Az alábbi készülékek szakszerû elhelyezésérõl kell gondoskodnod: – a három elsõ hangszóró (L-C-R), – a két surround hangszóró (LS -R S ), – TV készülék, – szubbasszus sugárzó, – videó magnetofon, – erõsítõ. A további berendezési tárgyakat, bútorokat szabadon megválaszthatod. (A helyiség alaprajza mellékelve.) 20/B. tétel: Házi használatra hi-fi és videókészülékeket vásárolsz. Életvédelmi szempontból mire kell ügyelned az üzembe helyezéskor? A HANGKULTÚRA ÉRETTSÉGI ÉRTÉKELÉSE Középszint: Elérhetõ maximális pontszám: 50 pont. A maximális pontszám adható annak a vizsgázónak, aki a tétel anyagának, összefüggéseinek, a gyakorlati élettel való kapcsolatának biztos ismeretével rendelkezik. Az „A” és „B” résztételek egyenlõ súlyúak, maximális pontszámuk 25-25 pont. A vizsga értékeléséhez részletes útmutatót kapnak a vizsgáztatók. A teljesítmény százaléka alapján adható

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes